text: Nordborg indkalder til akut borgermøde
  28 september 2014 kl. 09.59
  Mange borgere er bekymrede over udsigten til, at 80 unge fra Syrien flytter til byen.
  Usikkerhed og bekymring over at Nordborg skal huse asylansøgere fra Syrien, har fået en borger til at indkalde til møde søndag aften.
  Det er Martin Zeissler, der er initiativtager til mødet. Han mener det er nødvendigt, og kalder det selv for akut, fordi borgerne i byen er blevet delte.
  De 80 unge fra Syrien har fået asyl, men mangler en midlertidig bolig. Derfor flytter de ind i en ejendom på Th. Brorsensvej.
  I indkaldelsen til borgermødet skriver Martin Zeissler, at mange i byen er i oprør, og at det derfor er nødvendigt at få talt om, hvad der skal ske.
  Selv siger Martin Zeissler, at han er overvejende positiv overfor de nye tilflyttere.
  - Vi kan jo ikke gøre noget ved, at de kommer, siger han i dag til TV SYD.
  link
  